CELEX: 32011D0546
Language: sk
Date: 2011-09-16 00:00:00
Title: 2011/546/EÚ: Vykonávacie rozhodnutie komisie zo  16. septembra 2011 , ktorým sa zrušuje rozhodnutie 2011/508/EÚ o určitých ochranných opatreniach v súvislosti s klasickým morom ošípaných v Litve [oznámené pod číslom K(2011) 6443]  Text s významom pre EHP

17.9.2011   
            
            
               SK
            
            
               Úradný vestník Európskej únie
            
            
               L 241/34
            
         VYKONÁVACIE ROZHODNUTIE KOMISIE
   zo 16. septembra 2011,
   ktorým sa zrušuje rozhodnutie 2011/508/EÚ o určitých ochranných opatreniach v súvislosti s klasickým morom ošípaných v Litve
   [oznámené pod číslom K(2011) 6443]
   (Text s významom pre EHP)
   (2011/546/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 89/662/EHS z 11. decembra 1989 o veterinárnych kontrolách v obchode vnútri Spoločenstva s cieľom dobudovania vnútorného trhu (1), a najmä na jej článok 9 ods. 4,
   so zreteľom na smernicu Rady 90/425/EHS z 26. júna 1990 týkajúcu sa veterinárnych a zootechnických kontrol uplatňovaných v obchode vnútri Spoločenstva s určitými živými zvieratami a výrobkami s ohľadom na vytvorenie vnútorného trhu (2), a najmä na jej článok 10 ods. 4,
   so zreteľom na smernicu Rady 2001/89/ES z 23. októbra 2001 o opatreniach Spoločenstva na tlmenie klasického moru ošípaných (3), a najmä na jej článok 11 ods. 1 písm. f),
   so zreteľom na smernicu Rady 2002/99/ES zo 16. decembra 2002 ustanovujúcu pravidlá pre zdravie zvierat, ktorými sa riadi produkcia, spracovanie, distribúcia a uvádzanie produktov živočíšneho pôvodu určených na ľudskú spotrebu na trh (4), a najmä na jej článok 4 ods. 3 prvý pododsek,
   keďže:
   
               (1)
            
            
               Vo vykonávacom rozhodnutí Komisie 2011/508/EÚ (5) sa stanovujú ochranné opatrenia v súvislosti s klasickým morom ošípaných, ktoré sa majú uplatňovať v častiach územia Litvy stanovených v jeho prílohe I.
            
         
               (2)
            
            
               Litva prijala opatrenia na eradikáciu uvedenej choroby v oblastiach stanovených v prílohe I k vykonávaciemu rozhodnutiu 2011/508/EÚ. Podľa informácií, ktoré uvedený členský štát poskytol, boli tieto opatrenia úspešné.
            
         
               (3)
            
            
               Vykonávacie rozhodnutie 2011/508/EÚ by sa preto malo zrušiť.
            
         
               (4)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Vykonávacie rozhodnutie 2011/508/EÚ sa týmto zrušuje.
   Článok 2
   Toto rozhodnutie je určené členským štátom.
   
      V Bruseli 16. septembra 2011
      
         
            Za Komisiu
         
         John DALLI
         
            člen Komisie
         
      
   
   
      (1)  Ú. v. ES L 395, 30.12.1989, s. 13.
   
      (2)  Ú. v. ES L 224, 18.8.1990, s. 29.
   
      (3)  Ú. v. ES L 316, 1.12.2001, s. 5.
   
      (4)  Ú. v. ES L 18, 23.1.2003, s. 11.
   
      (5)  Ú. v. EÚ L 209, 17.8.2011, s. 53.